เนื่องจากขบวนรถพิเศษหินที่ 1552 ตกรางที่สถานีบางกล่ำ
วันนี้ (1 มีนาคม 2561) เวลาประมาณ 09.00 น. ได้เกิดเหตุรถไฟขบวนพิเศษหินที่ 1552 (หาดใหญ่ – ควนเนียง) ตกรางขณะทำขบวนสับเปลี่ยนขบวนรถ ในย่านสถานีบางกล่ำ อำเภอบางกล่ำ จังหวัดสงขลา เป็นเหตุให้บรรทุกหินตกราง 1 แคร่ 4 ล้อหน้า กีดขวางการเดินรถ ซึ่งไม่มีผู้ได้รับบาดเจ็บ
จากเหตุการณ์ดังกล่าวส่งผลกระทบให้ขบวนรถในเส้นทางสายใต้ที่ทำขบวนออกจากรุงเทพ เมื่อวานนี้ (28 กุมภาพันธ์ 2561) ขบวนรถเดินได้ถึงสถานีสถานีชุมทางหาดใหญ่ และการรถไฟฯ จะทำการขนถ่ายผู้โดยสารโดยรถยนต์ไปยังสถานีปลายทาง ประกอบด้วย
1. ขบวนรถเร็ว ที่ 169 กรุงเทพ–ยะลา ออกจากกรุงเทพ เวลา 15.35 น.
2. ขบวนรถด่วนพิเศษดีเซลรางที่ 41 กรุงเทพ – ยะลา ออกจากกรุงเทพ เวลา 22.50 น.
1. ขบวนรถด่วนที่ 170 ยะลา – กรุงเทพ ออกชุมทางหาดใหญ่ เวลา 14.45 น.
2. ขบวนรถด่วนพิเศษดีเซลรางที่ 42 ยะลา – กรุงเทพ ออกชุมทางหาดใหญ่ เวลา 16.23 น.
นอกจากนี้ยังมีขบวนรถท้องถิ่นที่เดินรถระหว่าง สถานีนครศรีธรรมราช - สุไหงโกลก นครศรีธรรมราช - ยะลา ในเย็นวันนี้สามารถเดินรถได้ถึงสถานีชุมทางหาดใหญ่ ทั้งไป – กลับ จำนวน 6 ขบวน ประกอบด้วย
3. ขบวนรถท้องถิ่นที่ 447 สุราษฎร์ธานี – สุไหงโกลก
4. ขบวนรถท้องถิ่นที่ 452 สุไหงโกลก – นครศรีธรรมราช
6. ขบวนรถท้องถิ่นที่ 448 สุไหงโกลก – สุราษฎร์ธานี
ขณะนี้การรถไฟแห่งประเทศไทย ได้นำรถพิเศษช่วยอันตรายจากสถานีหาดใหญ่ และชุมพร และรถปั้นจั่นกลของเอกชน ทำการยกขบวนรถที่ตกรางไปยังพื้นที่เกิดเหตุแล้ว ส่วนสาเหตุขบวนรถตกรางอยู่ระหว่างการตรวจสอบ พร้อมกันนี้ได้สั่งการให้เจ้าหน้าที่บำรุงทางตรวจทางตรวจสอบและแก้ไขโดยเร็ว เพื่อเพิ่มความสะดวกและความปลอดภัย ทั้งนี้คาดการณ์ว่าจะสามารถเปิดทางเดินรถได้ในวันนี้ เวลา 20.00 น. สำหรับผู้โดยสารที่จะเดินทางไปยังเส้นทางดังกล่าว หากไม่ประสงค์ที่จะเดินทางสามารถคืนตั๋วโดยสารได้เต็มราคา หรือสอบถามข้อมูลเพิ่มเติมโทรสายด่วนลูกค้าสัมพันธ์ หมายเลข 1690 ตลอด 24 ชั่วโมง การรถไฟฯ ต้องขออภัยผู้โดยสารมา ณ โอกาสนี้
ที่มา สวพ. FM 91